|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Bronis Ropė** |
| --- |
|  |
| Gimė | 1955 m. balandžio 14 d. (68 metai)Degutėliai, Ignalinos rajonas |
| Sutuoktinis (-ė) | Danutė |
| Vaikai | Arnoldas, Laurynas |
|  |
| Veikla | Lietuvos ir Ignalinos rajono savivaldybės politinis bei visuomenės veikėjas |
| Partija | 2006 m. Lietuvos valstiečių liaudininkų partija |
|  |
| Alma mater | 1979 m. Kauno politechnikos institutas |
|  |
|  **Vikiteka** | Bronis Ropė |

**Bronis Ropė** (g. 1955 m. balandžio 14 d. Degutėliuose, Ignalinos rajonas) – Lietuvos ir Ignalinos rajono savivaldybės politinis bei visuomenės veikėjas. Ilgametis Ignalinos rajono meras ir vienas iš Lietuvos savivaldybių asociacijos lyderių.

Biografija
----------

Išaugo šeimoje tarp 4 seserų ir 5 brolių.

1970 m. baigęs Dūkšto vidurinės mokyklos 8 klases įstojo į Vilniaus elektromechanikos technikumą. 1974 m. baigęs ši technikumą įgijo automatikos ir telemechanikos specialybę.

1974 m. įstojo į Kauno politechnikos instituto Mašinų gamybos fakultetą. 1979 m. įgijo mašinų gamybos technologijos metalo pjovimo įrankių ir staklių technologo specialybę.

1976–1978 m. buvo išrinktas fakulteto profsąjungos pirmininku, 1977 m. tarptautinio studentų statybos būrio „Belvederis" vadu.

1978 m. dirbo tarptautiniame studentų statybos būryje Vokietijoje.

1979 m. baigė Kauno politechnikos institutą, įsigijo mašinų gamybos inžinieriaus specialybę.

1979 m. Vilniaus kuro aparatūros gamyklos technologas, nuo 1980 m. Dūkšto kuro aparatūros remonto gamyklos technologu, 1985–1990 m. tos pačios gamyklos vyriausias inžinierius.

1980 m. persikėlė gyventi į Dūkštą ir dirbo Dūkšto kuro aparatūros remonto gamyklą inžinieriumi technologu. 1985 m. paskirtas vyriausiuoju inžinieriumi.

Šeima
-----

1985 m. vedė, žmona Danutė – matematikos mokytoja, šiuo metu dirba Ignalinos rajono savivaldybės administracijos Vaiko teisių apsaugos skyriaus vedėja.

Sūnūs: Arnoldas, gim. 1988 m. informatikas, dirba vienoje privačioje Vilniaus įmonėje, Laurynas, gim. 1989 m. mokosi Mykolo Romerio universitete.

Politinė patirtis
-----------------

Iš eilės tris kadencijas buvo renkamas Dūkšto miesto tarybos deputatu. 1990–1995 m. Ignalinos rajono tarybos deputatas, 1995–1997 m. 1997–2000 m. 2000–2003 m. 2003–2007 m. 2007–2011 m. ir 2011–2014 m. Ignalinos rajono savivaldybės tarybos narys.

1990–1992 m. Ignalinos rajono savivaldybės valdytojo pavaduotojas – Ekonomikos ir finansų skyriaus vedėjas. 1992–1995 m. Ignalinos rajono valdytojas. 1995–2014 m. Ignalinos rajono meras.

Išrinktas 1997–2000 metais Lietuvos savivaldybių asociacijos prezidento pavaduotoju, 2000–2003 metais Lietuvos savivaldybių asociacijos prezidentu. Nuo 2003 metų išrinktas Lietuvos savivaldybių asociacijos prezidento pavaduotoju, nuo 2007 m. valdybos nariu. Europos Tarybos Vietos ir regionų valdžios kongreso Lietuvos delegacijos sekretorius.

2014, 2019 m. išrinktas į Europos Parlamentą.

Politinės pažiūros
------------------

Nuo 2004 metų yra Valstiečių ir žaliųjų sąjungos narys (ankstesnis partijos pavadinimas Lietuvos valstiečių liaudininkų sąjunga). Nuo 2005–2009 metų partijos pirmininko pavaduotojas. Nuo 2009 pirmininko pirmasis pavaduotojas ir partijos valdybos pirmininkas. Savo viešuose pasisakymuose, publikacijose atstovauja nuosaikios centro-kairės idėjas, gilinasi į savivaldos problematiką.

Apdovanojimai
-------------

* 2001 m. Bronis Ropė išrinktas Utenos apskrities metų žmogumi,
* 2003 m. – Europietiškiausiu Ignalinos rajono metų žmogumi.
* 2003 m. vasario mėnesį Lietuvos Respublikos pakvietimo į NATO proga apdovanotas atminimo ženklu
* 2004 m. apdovanotas Lietuvos didžiojo kunigaikščio Gedimino ordino Riterio kryžiumi.
* 2005 m. – Lietuvos savivaldybių asociacijos Auksinės krivūlės riterio apdovanojimu
* 2010 m. – Utenos apskrities viršininko garbės ženklu.
* 2011 m. B. Ropė išrinktas geriausiu 2010 metų meru.

| Politinis postas |
| --- |
| Prieš tai:***postas sukurtas*** | **Ignalinos rajono meras**1995–2014 | Po to:**Henrikas Šiaudinis** |

  


|  |
| --- |
| **Lietuvoje išrinkti (nuo 2004 m.) Europos Parlamento nariai** |
| Flaga | Laima Liucija Andrikienė |
Petras Auštrevičius |
Zigmantas Balčytis |
Šarūnas Birutis |
Vilija Blinkevičiūtė |
Danutė Budreikaitė |
Arūnas Degutis |
Jolanta Dičkutė |
Gintaras Didžiokas |
Leonidas Donskis |
Eugenijus Gentvilas |
Antanas Guoga |
Juozas Imbrasas |
Stasys Jakeliūnas |
Ona Juknevičienė |
Rasa Juknevičienė |
Andrius Kubilius |
Gabrielius Landsbergis |
Vytautas Landsbergis |
Aušra Maldeikienė |
Eugenijus Maldeikis |
Valentinas Mazuronis |
Liudas Mažylis |
Radvilė Morkūnaitė |
Juozas Olekas |
Rolandas Paksas |
Justas Vincas Paleckis |
Rolandas Pavilionis |
Bronis Ropė |
Aloyzas Sakalas |
Algirdas Saudargas |
Margarita Starkevičiūtė |
Valdemaras Tomaševskis |
Viktoras Uspaskich |
Justina Vitkauskaitė |